Kio estas la diferenco inter « libera » kaj « proprieta » programo ? La senpageco, kiu estas parto de la plej cititaj atutoj, ne estas vere grava aspekto de la demando. Laŭ la metodo de la « somera furorkanto », promociata kaj dissendata ĉiuhore sur ĉiuj retoj de televido kaj radio, programo povas esti donita senpage tamen sen esti libera. [6] Por ŝpini la metaforon, la populara kanto estus « libera » se ĉiu povus, sen antaŭe peti permeson, prilabori ĝian partituron, kanti ĝin laŭplaĉe, reinterpreti ĝin en koncerto kaj fari novan diskon per ĝi. La partituro, tio estas la fontkodo de la programo. La triobla libereco kiu konsistas en povi prilabori tiun kodon, modifi kaj redistribui ĝin, tio estas kio karakterizas la « liberan programon ». Kaj tio riveliĝas kiel motoro de ennovigo kaj de kreado same potenca kiel la tradicia modelo de intelekta proprieto, bazita sur atribuado de monopolo al la inventinto, por konsenti uzpermesojn interŝanĝe de pagoj.